Lim Kit Siang

Tan Sri Lim Kit Siang (lahir 20 Februari 1941; Cina: 林吉祥; pinyin: Lín Jíxiáng) merupakan seorang ahli politik Malaysia. Beliau memegang jawatan sebagai penasihat Parti Tindakan Demokratik (DAP), sebuah parti kerajaan demokratik sosial di Malaysia.

Beliau berkahwin dan mempunyai empat orang anak, dan pernah berkhidmat sebagai Ketua Pembangkang Parlimen di Dewan Rakyat, dewan terendah bagi Parlimen Malaysia. Sejak 1978, beliau telah menerbitkan 29 buah buku. Lim telah berkhidmat sebagai Ahli Parlimen (AP) sejak 1969, dan telah mewakili pelbagai kerusi di kawasan Melaka, Selangor dan Pulau Pinang. Beliau meninggalkan parlimen selama lima tahun dari tahun 1999 hingga tahun 2004, selepas beliau kalah dalam Pilihanraya Umum 1999, ditewaskan oleh Chia Kwang Chye di kawasan Bukit Bendera. Lim menjawat sebagai Setiausaha Agung Parti Tindakan Demokratik (DAP) dari tahun 1969 hingga tahun 1999. Selepas pilihan raya umum 1999, beliau menjadi Pengerusi DAP yang kedua, setelah persaraan Dr. Chen Man Hin. Manakala jawatan Setiausaha Agung diambil alih oleh Kerk Kim Hock.

Beliau memenangi kawasan Ipoh Timur dalam Pilihan Raya Umum Malaysia 2004 yang partinya mencapai jumlah kerusi yang terbanyak bagi pihak pembangkang dan kembali menjadi Ketua Pembangkang Parlimen. Pada tahun 2004, beliau menolak perlantikan semula jawatan pengerusi dan Karpal Singh telah dilantik sebagai penggantinya. Lim dilantik dalam peranan penasihat sebagai ketua perbadanan yang baru ditubuh, yang digelar "Jawatankuasa Polisi dan Perancangan Strategik". Anak lelakinya, Lim Guan Eng, mengambil alih daripada Kerk Kim Hock sebagai Setiausaha Agung DAP pada masa ini.

Kehidupan peribadi 
Beliau telah berkahwin dengan Puan Sri Neo Yok Tee dan dikurniakan empat orang anak termasuk Lim Guan Eng. Sejak 1978, beliau telah menulis sebanyak 34 buku. Anak lelakinya Guan Eng merupakan bekas Ketua Menteri Pulau Pinang dari 2008 hingga 2018.

Kerjaya politik

Ahli Parlimen
Lim memulakan kerjaya sebagai seorang ahli politik ketika beliau menjawat jawatan sebagai Setiausaha Organisasi Kebangsaan DAP dari 1966 hingga 1969. Pada masa yang sama beliau juga diamanahkan untuk menyunting akhbar parti itu, The Rocket. Laluan landskap politik berubah apabila beliau dinaikkan pangkat menjadi Setiausaha Agung pada tahun 1969 selepas bertindak sebagai Setiausaha Agung untuk tempoh yang singkat dalam tempoh yang bergolak dalam sejarah negara. Beliau menganggap dirinya sosialis demokratik dan juga penyokong demokrasi sosial.

Beliau dipilih pertama kali sebagai Ahli Parlimen untuk kerusi Bandar Melaka pada tahun 1969. Pemilihannya pada awalnya dianggap tidak sah, bagaimanapun, kerana undang-undang melarang seorang ejen pilihan raya yang sebelum ini gagal menunaikan kewajipannya daripada berdiri untuk pilihan raya pada masa akan datang. Perdana Menteri, Tun Abdul Razak, memindahkan usul di Parlimen untuk mengelakkan Lim daripada berkhidmat sebagai Ahli Parlimen, memberikannya sebagai satu tempoh masa untuk meminta pengampunan diraja daripada Yang di-Pertuan Agong. Selepas menerima pengampunan diraja, Lim dibenarkan mengekalkan kerusi beliau.

Selain dari 1999 hingga 2004, pada masa itu beliau kehilangan tempat duduknya kerana kekecewaan Cina dengan DAP memasuki pakatan politik dengan PAS untuk pilihan raya umum, Lim mewakili pelbagai kawasan di lima negeri:

Beliau pernah bertanding di beberapa kerusi parlimen dan juga pernah tewas beberapa kali dalam pilihan raya. Berikut merupakan kerusi parlimen yang beliau pernah memenangi:
 Bandar Melaka (1969–1974)
 Kota Melaka (1974–1978)
 Petaling Jaya, Selangor (1978–1982)
 Kota Melaka (1982–1986)
 Tanjong, Pulau Pinang (1986–1999)
 Ipoh Timur, Perak (2004–2013)
 Gelang Patah, Johor (sejak 2013)

Penahanan tanpa perbicaraan
Pada tahun 1969, Kit Siang ditahan di bawah Akta Keselamatan Dalam Negeri (ISA) selama 18 bulan. Sepuluh tahun kemudian, pada tahun 1979, beliau disabitkan dengan lima tuduhan di bawah Akta Rahsia Rasmi kerana mendedahkan kesepakatan senjata yang tidak sesuai antara kerajaan dengan sebuah syarikat Switzerland.

Keputusan pilihan raya

Garis masa sebagai Ahli Parlimen
Garis masa sebagai Ahli Parlimen yang telah berkhidmat selama lebih daripada 30 tahun

Kontroversi

Memboikot upacara perlantikan Menteri Besar Perak
Selepas pilihan raya umum ke-12 pada 2008, Perak telah ditawan oleh ketiga-tiga parti pembangkang yang selepas itu menubuhkan Pakatan Rakyat. Antaranya Parti Tindakan Demokratik merupakan parti pemerintah negeri yang terbesar, namun mereka tidak mempunyai Ahli Dewan Undangan Negeri yang berbangsa Melayu. Menurut perlembagaan negeri Perak, hanya ADUN yang berbangsa Melayu layak menjadi Menteri Besar, melainkan Sultan Perak mengizinkan seseorang yang bukan Melayu, dan tidak semestinya beragama Islam, untuk menjadi Menteri Besar. Pada awalnya pihak pemerintah baru cuba memujuk Sultan Perak semasa itu, Sultan Azlan Shah, untuk melantik Pengerusi DAP Perak, Ngeh Koo Ham, sebagai Menteri Besar. Namun pada akhirnya Sultan menolak dan melantik Setiausaha PAS Perak, Mohammad Nizar Jamaluddin, sebagai Menteri Besar. Ini kerana antara ADUN Melayu Parti Keadilan Rakyat yang merupakan parti pemerintah kedua terbesar, mereka semuanya hanya berkelayakan Tingkatan Lima Sekolah Menengah. Sultan mahukan seorang yang profesional untuk menjadi Menteri Besar, dan Mohammad Nizar yang merupakan seorang jurutera sivil menepati kemahuan ini. Memandangkan PAS merupakan parti pemerintah yang terkecil, pada awalnya Lim menyerukan agar memboikot upacara perlantikan Menteri Besar Perak, kerana beliau berpendapat bahawa jika tiada ADUN DAP dilantik, maka ADUN Parti Keadilan Rakyat yang harus dilantik kerana mereka merupakan parti pemerintah yang kedua terbesar. Namun selepas itu Lim meminta ampun daripada Sultan secara bertulis. Tetapi akhirnya upacara perlantikan Menteri Besar ditunda.

Buku yang diterbitkan 

 "Bom-bom Jangka di Malaysia" (Time Bombs in Malaysia), 1978
 "DAP dan Isu-isu Buruh" (DAP and Labour Issues), 1978 
 "Malaysia Berbahaya pada 1980-an" (Malaysia in the Dangerous '80s), 1982
 "Krisis Perlembagaan di Malaysia" (Constitutional Crisis in Malaysia), 1983
 "Hari Kini dalam 18 Bulan yang Terkebelakang" (This Day In The Last 18 Months), 1983 
 "Skandal BMF" (The BMF Scandal), 1984
 "Harris Salleh — Politik dan Kesusilaan" (Harris Salleh — Politics & Morality), 1984
 "Hak Asasi Manusia di Malaysia" (Human Rights In Malaysia), 1985
 "Malaysia — Krisis Identiti" (Malaysia — Crisis Of  Identity), 1986)
 "BMF — Skandal Yang Paling Buruk" (BMF — The Scandal Of Scandals), 1986 
 "Skandal PLUS" (The North-South Highway Scandal), (1987) 
 "Pendahuluan kepada Operasi Lalang" (Prelude To Operation Lalang), 1990
 "Pilihan Raya Umum Yang Terkotor dalam Sejarah Malaysia" (The Dirtiest General Elections In The History Of Malaysia), 1991
 "Ucapan-ucapan Terpilih dan Kenyataan-kenyataan Akhbar - Jilid 1" (Selected Speeches & Press Statements - Vol. I), 1991
 "Samy Vellu dan Skandal MAIKA" (Samy Vellu and MAIKA Scandal), 1992
 "Perjuangan Untuk Demokrasi" (Battle For Democracy), 1992
 "Skandal Kedua Pita video lucah Vijandran" (Vijandran Pornographic Videotape Scandal II), 1992
 "Skandal Kerugian Forex Bank Negara Sebanyak RM30 Bilion" (The Bank Negara RM30 Billion Forex Losses Scandal), 1994
 "Tragedi Highland Towers" (The Highland Towers Tragedy), 1994
 "Pendedahan Skandal Kewangan — Siapa Petualang FELCRA?" 1994 
 "Akta Pengambilan Tanah — Penyalahgunaan, Ketidakadilan dan Pemulihan" (Land Acquisition Act - Abuses, Injustices, Reform), 1994
  "Teknologi Informasi Untuk Semua" (I.T. For All), 1997
 "Undang-undang Siber di Malaysia" (Cyber law in Malaysia), 1997
 "Krisis Ekonomi dan Kewangan" (Economic & Financial Crisis), 1998
 "Krisis Politik dan Ekonomi di Malaysia" (Political & Economic Crisis in Malaysia), 1998 
 "Bajet Yang Tidak Pernah di Lulus" (The Budget That Was Never Passed), 1999
 "Kes Perlembagaan Milinium" (Constitutional Case of the Millenium), 2000
 "Gagasan BA dan Pelaksanaan Negara Islam" (BA & Islamic State), 2001
 "Bantahan Ke Atas 929" (No To 929), 2002

Garis masa 

 1941: Dilahirkan pada 20 Februari.
 1966: Dilantik sebagai Setiausaha Penganjuran Nasional DAP (1966 - 1969). 
 1969: Dipilih sebagai Ahli Parlimen Kota Melaka (1969 - 1974);
 Naik pangkat sebagai Setiausaha Agung DAP;
 Dipenjarakan di bawah Akta Keselamatan Dalam Negeri selama 18 bulan.
 1974: Dipilih sebagai Ahli Parlimen Kota Melaka, dan Ahli Dewan Undangan Negeri untuk Kubu, Melaka  (1974 - 1978).
 1978: Dipilih sebagai Ahli Parlimen Petaling Jaya (1978 - 1982);
 1979: Didapati bersalah di bawah Akta Rahsia Rasmi 1972 kerana mendedahkan urusan pembelian senjata oleh Kerajaan dengan syarikat Switzerland.  
 1982: Dipilih sebagai Ahli Parlimen Kota Melaka (1982 - 1986).

 1986: Dipilih sebagai Ahli Parlimen Tanjung, dan Ahli Dewan Dewan Undangan Negeri Kampung Kolam, Pulau Pinang (1986 - 1989).
 1987: Dipenjarakan di bawah Akta Keselamatan Dalam Negeri dalam Operasi Lalang selama 17 bulan.
 1990: Dipilih sebagai Ahli Dewan Undangan Negeri untuk Padang Kota, Pulau Pinang (1990 - 1995).
 1999: Kalah dalam pilihan raya umum.
 Dipilih sebagai Pengerusi DAP. 
 2004: Dipilih sebagai Ahli Parlimen Ipoh Timur;
 Dilantik sebagai Pengerusi Jawatankuasa Polisi dan Perancangan Strategik, sebuah jawatan yang barunya dicipta.

Anugerah
  :
  Panglima Setia Mahkota (PSM) – Tan Sri (2023)

Rujukan

Pautan luar 

 Laman web rasmi
 Nota Riwayat Hidup dalam Laman Web DAP  
 Lim Kit Siang's Homepage 
 Blog Lim Kit Siang

|-

|-

|-

|-

|-

Kelahiran 1941
Orang hidup
Anggota Parti Tindakan Demokratik
Ahli politik Malaysia berketurunan Cina
Orang dari Johor
Kristian Malaysia
Peguam Malaysia
ADUN Pulau Pinang
Pengerusi Kebangsaan Parti Tindakan Demokratik
Setiausaha Agung Parti Tindakan Demokratik
Ketua Pembangkang Dewan Rakyat Malaysia
Ahli Dewan Rakyat, Parlimen Malaysia ke-3
Ahli Dewan Rakyat, Parlimen Malaysia ke-4
Ahli Dewan Rakyat, Parlimen Malaysia ke-5
Ahli Dewan Rakyat, Parlimen Malaysia ke-6
Ahli Dewan Rakyat, Parlimen Malaysia ke-7
Ahli Dewan Rakyat, Parlimen Malaysia ke-8
Ahli Dewan Rakyat, Parlimen Malaysia ke-9
Ahli Dewan Rakyat, Parlimen Malaysia ke-11
Ahli Dewan Rakyat, Parlimen Malaysia ke-12
Ahli Dewan Rakyat, Parlimen Malaysia ke-13
Ahli Dewan Rakyat, Parlimen Malaysia ke-14
Ahli pembangkang Kerajaan Muhyiddin Yassin
Penulis blog politik Malaysia
Keluarga Lim Kit Siang
Tahanan ISA
Penerima Panglima Setia Mahkota